१५ मिनेटका लागि संसद स्थगित
नेपाली कांग्रेसले मंगलबार बसेको प्रतिनिधिसभा बैठक अवरुद्ध गरेपछि १५ मिनेटका लागि स्थगित भएको छ । सभामुख देवराज घिमिरेले १५ मिनेटका लागि बैठक स्थगित भएको बताएका हुन् ।
काठमाडौँ — नेपाली कांग्रेसले मंगलबार बसेको प्रतिनिधिसभा बैठक अवरुद्ध गरेपछि १५ मिनेटका लागि स्थगित भएको छ । सभामुख देवराज घिमिरेले १५ मिनेटका लागि बैठक स्थगित भएको बताएका हुन् ।उपप्रधान एवं गृहमन्त्री रवि लामिछाने सहकारी ठगी प्रकरणमा संलग्न रहेको भन्दै संसदीय छानबिन समितिको माग राखेर प्रमुख प्रतिपक्ष दल नेपाली कांगेसले निर्धारित समयभन्दा करिब १ घण्टा ५० मिनेट पछि सुरु भएको बैठक अवरुद्ध पारेका थिए ।आजको बैठकको सुरुमै कांग्रेस र राष्ट्रिय स्वतन्त्र पार्टीका सांसदहरु आसनबाट उभिएपछि सभामुख देवराज घिमिरेले कांग्रेस सचेतक सुशीला थिङलाई बोल्न समय दिएका थिए । उनले सडकमा सहकारीपीडित आन्दोलनरत रहेको उल्लेख गरिन् ।सचतेक थिङले सूर्यदर्शनलगायत छ वटा सहकारीबाट एक एक अर्ब रुपैयाँभन्दा बढी रकम गोर्खा मिडिया कम्पनीमा गैरकानुनी रुपमा लगानी गर्ने तत्कालीन सञ्चालक र प्रबन्ध निर्देशक रवि लामिछानेलाई दण्ड हुन्छ कि हुदैन भनी सरकारसँग प्रश्न गरिन् । साथै उनले सो सम्बन्धमा आजै बसेको कांग्रेस संसदीय दलले सहकारीको रकम अपचन गर्नेविरुद्ध छानविनका लागि संसदीय समिति गठन गर्ने निर्णय गरेको जानकारी गराइन् ।सभामुख घिमिरेले संसद बैठक सुचारु गराउनका लागि वातावरण बनाइदिन सबै सांसदहरूलाई आग्रह गरेका थिए । त्यसपछि सभामुख देवराज घिमिरेले रास्वपाका सांसद मनिष झालाई बोल्न समय दिएका थिए। उनले बोल्ने क्रममा कांग्रेस सांसदहरु आसनबाट उभिइरहे पछि सभामुखले आसनमा बस्न र सदन सञ्चालन गर्नका लागि सहयोग गर्न आग्रह गरेका थिए । त्यसपछि सत्ता पक्षका सांसदहरु पनि आसनबाट उभिएपछि सभामुखले सदन सञ्चालन गर्नका लागि बस्न पटक–पटक आग्रह गरेका थिए।कांग्रेस सांसदहरु आसनबाट उभिइरहेपछि सभामुखले बैठक १५ मिनेटका लागि स्थगित भएको घोषणा गरेका थिए ।यसअघि सदन अवरोध खुलाउने विषयमा प्रधानमन्त्री निवास बालुबाटारमा दलहरुबीच छलफल भएको थियो । छलफलमामा सदन खुलाउने विषयमा सहमति हुन सकेको थिएन ।